  Майя Бывальцева Хоккеен шудонъя «Золотая шайба» турнирлэн улосвыл люкетэзлэн финалэз Ижкарын 6-тӥ тулыспалэ ортчоз. Со сярысь ивортэ Удмурт элькунъя валтӥсь федерал инспекторлэн пресс-службаез. Вожвылъяськонъёс «Олимпиец» йӧ дворецын мынозы. Устооссэ командаосты арлыдъя куинь группаосын шараялозы: бадӟымъёсыз пиналъёс (2002–2003 аръёсы вордскемъёс), шоръёзо (2002–2005), покчиосыз (2006–2007). Бадӟымъёсыз пӧлын вожвылъяськозы Ува ёросысь «Ягуар», Ижкарысь «Гвоздика» но «Торпедо» командаос. Шоръёзоосыз пӧлын — Можгаысь «Луч», «Ижкарысь «Торпедо», Дэри ёросысь «Каменное». Покчиос пӧлын — Ижкарысь «Заря», Ува ёросысь «Ягуар» но Ижкарысь «Авангард». «Золотая шайба» турнирлэн муниципал люкетъёсаз Удмуртиын 2 сюрслэсь трос пиналъёс пыриськизы. Росси ӵошатсконлэн финалэз Сочиын 24-тӥ южтолэзьысен 19-тӥ оштолэзёзь ортчоз. Тегъёс: Спорт Хоккей Удмуртия вожвылъяськон пиналъёс  